Pernille Skipper, der står i Enhedslistens egen klimaplan, at I vil hæve afgiften på benzin, så det, Alex Vanopslagh siger, er jo ikke forkert.

- Jo, det er faktisk forkert, fordi - og det er jeg ked af, at jeg ikke egentlig ikke fik lov til at uddybe i Debatten - når Enhedslisten foreslår det, så gør vi det med det formål at allokere alle pengene tilbage til dem med de laveste indkomster via det, man kalder den grønne check. Vi ville stemme imod et forslag, der bare hævede benzinpriserne.

TIP DETEKTOR Detektors redaktion modtager meget gerne tip om aktuelle påstande, vi bør faktatjekke. Skriv til os på detektor@dr.dk

Det kan sagtens være, at I har nogle betingelser for, at benzinpriserne skal hæves, men der vel forskel på, at I har nogle betingelser og så at sige, at noget er direkte forkert.

- Nej, det er semantik. Det kan vi selvfølgelig godt tage. Men Enhedslisten vil sørge for, at vi kan omstille vores samlede bilpakke til el, så de mennesker, der i dag kører rundt i bezin- og dieselbiler og selvfølgelig har behov for en bil - for eksempel fordi de bor uden for de store byer - kan køre i meget mere klimavenlige biler.

Så du holder fast i, at det er forkert at sige, at Enhedslisten gerne vil indføre højere bezinafgifter?

- Hvis det står alene, så ja. Så er det forkert.

Er der ikke ret stor forskel på, at du gerne vil uddybe noget og så bruge betegnelsen forkert om det, han siger?

- Det har jeg svaret på, men jeg vil gerne gøre det én gang til. I den situation, vi står og diskuterer i, der henviser Alex Vanopslagh til situationen i Frankrig, hvor man bare har hævet benzinprisen.

Ja, han siger, at de brokker sig over benzinpriserne i Frankrig, og det er jo heller ikke forkert.

- Ja, det gør de. Og så påstår han, at det er det, vi vil i Enhedslisten, og så siger jeg meget klart, at det er forkert. Det vil vi ikke. Vi vil faktisk det modsatte.

- Så kan du sagtens være semantisk og sige, at i forhold til den isolerede sætning, han siger, og den ene sætning, jeg siger, er det muligvis ikke en korrekt brug af ordet ‘forkert’.

- Men i den sammenhæng, hvor vi taler om situationen i Frankrig, hvor man netop har indført en såkaldt grøn afgift uden at tænke på de sociale slagsider, der beskylder Alex Vanopslagh mig for at ville det.

- Og der siger jeg - meget hårdt og måske følelesladet - at det er forkert, for det er vitterligt det stik modsatte af det, Enhedslisten vil med vores klimapolitik.